《癸酉六月二十二日游莫愁湖观荷》
清代·朱泰修

幽人先鸟起，郭西犹悄然。江气不成雨，化为满湖烟。

行行重行行，廜{广苏}别有天。十里万荷花，中撶舴艋船。

孤鹭导熟客，坐我菰芦边。嘒嘒一蝉吟，阁阁群蛙连。

茭瓜塘外塘，弥望青田田。胜棋楼百尺，郁金堂东偏。

英雄何飒爽，儿女何缠绵。老僧话桑海，山茗瀹瓯鲜。

云是荷露煮，味胜中泠泉。

作者简介：朱泰修，字镜芗，海盐人。道光丁未进士，官宝应知县。有《竹南精舍诗钞》。